Ekki er því auðvelt að greina hvor leiðin hefði orðið Íslandi hagstæðari , að samþykkja án tafa samning vorsins 2009 eða heyja hið langvinna og dýrkeypta stríð þó svo sigur ynnist að lokum fyrir dómi sem betur fer . Hefur þá nokkuð vænkast hagur þessara fjandvina okkar Íslendinga í Icesave málinu með því að þeir fá ekki aðeins fullnaðaruppgjör á höfuðstól kröfu sinnar heldur og allann sinn umsýslukostnað greiddan og þó nokkra ávöxtun á móti fjárbindingu uppgjörstímans . Fullnaðarsigur hverra og hvaða verði keyptur ? Framvinda efnahagsáætlunar Íslands og Alþjóðagjaldeyrissjóðsins tafðist beinlínis og eingöngu vegna hins óleysta Icesave máls um 8 - 9 mánuði . Icesave málið blandaðist inní og torveldaði samskipti sveitarfélaga , orkufyrirtækja og fleiri opinberra og hálfopinberra aðila við erlenda fjárfestingabanka og fjármögnunaraðila . Samningaleiðin væri einnig að klára málið með mjög ásættanlegum hætti Mikið til af sömu ástæðum og leiða til þess að Bretar og Hollendingar fá sína hagsmuni í málinu uppfyllta hefðu upphaflegir samningar um lausn málsins einnig leitt málið til lykta með mjög ásættanlegum hætti fyrir Ísland . Með öðrum orðum ; nú væri jafnframt að sjá fyrir endann á málinu með tiltölulega farsælum hætti eftir samningaleiðinni . Þær útgreiðslur hefðu þar með orðið umtalsvert framhlaðnaðri en nú hefur orðið með tilheyrandi minni uppsöfnun vaxta . Ábatinn af styrkingu krónunnar , samanber það sem áður var útskýrt , hefði fallið TIF í skaut og þar með myndast talsverðir fjármunir uppí vaxtagreiðslur til viðbótar því fé sem TIF hefur nú þegar greitt Bretum og Hollendingum . Vissulega hefðu staðið eftir þrátt fyrir slíka hagstæða þróun ógreiddir vextir samkvæmt upphaflega samningnum , líklega allnokkrir tugir milljarða , en einhvern tímann hefði það nú ekki þótt mikið miðað við hvernig málið horfði í byrjun . Það má því færa fyrir því sterk rök í ljósi staðreynda að mikill vafi leiki á hvor leiðin í Icesave málinu hefði að endingu skilað þjóðhagslega hagfeldari niðurstöðu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .